Камал театрында спектакльләр туктап тора! Рузия Мотыйгуллинаның юбилее онлайн-трансляция аша күрсәтелде

	Камал театры җитәкчелеге дә тамашачылар игътибарына мөһим мәгълүмат игълан итте! 

“Кадерле тамашачылар! ⠀
ТР Мәдәният министрының 17.03.2020 елда имзалаган 220нче номерлы боерыгы нигезендә, 2020 елның 15 апреленә кадәр оешмаларда тамашачыларга хезмәт күрсәтү туктатыла. Г.Камал исемендәге Татар дәүләт Академия театрында 19 марттан 15 апрельгә кадәр булырга тиешле спектакльләр күрсәтелмәячәк, башка массакүләм чаралар да үтмәячәк. 	 Татарстанның халык һәм Россиянең атказанган артисты Рузия Мотыйгуллинаның юбилей кичәсе кичектерелми. Бенефис кичәсе онлайн-трансляция аша тапшырылачак. Ул бүген, 18 мартта, 19.00 сәгатьтә Камал театрының Зур сәхнәсендә үтә. Бенефис-кичәдә популяр башкаручылар һәм «Казан» бию ансамбле чыгышлары, юбилярның сәхнәдәшләреннән котлаулар, спектакльләрдән күренешләр! Кичәнең сценарий авторы Илтөзәр Мөхәммәтгалиев, режиссеры – Радик Бариев. Юбилей кичәсен тамашачылар онлайн карый алачак. 
	---	
Камал театры

	№ --- | 18.03.2020	


